નવી દિલ્હી : સલમાન ખાન, જેકલિન ફર્નાન્ડિસ જેવા સ્ટાર્સને ચમકાવતી 'રેસ 3'નું ટ્રેલર અંતે રિલીઝ થઈ ગયું છે. ડિરેક્ટર રેમો ડિસુઝાની આ ફિલ્મમાં સલમાન ખાનનો અલજ અલગ લુક જોવા મળે છે. આ મલ્ટિસ્ટારર ફિલ્મમાં સલમાન ગજબના એક્શન દ્રશ્યો કરતો નજરે ચડે છે. આ ફિલ્મના ટ્રેલરમાં લાંબા સમય પછી બોબી દેઓલ પણ સ્ટાઇલિશ લુકમાં જોવા મળ્યો. ફિલ્મના ટ્રેલરમાં સલમાન અને બોબી બંનેના રોલ દમદાર જણાઈ રહ્યા છે. પ્રોડ્યુસર રમેશ તૌરાનીની આ ફિલ્મમાં જેકલિન ફર્નાન્ડિસ અને ડેઇઝી શાહ બોલ્ડ લુકમાં જોવા મળશે. સલમાને પોતાની ફિલ્મનું ટ્રેલર રિલીઝ કરતા પહેલાં ચાહકો સાથે બહુ મસ્તી કરી હતી. હવે આ ફિલ્મ 15 જૂને રિલીઝ થશે અને ચાહકો ભારે આતુરતાપૂર્વક આ ફિલ્મની રાહ જોઈ રહ્યા છે.